Komission asetus (ETY) N:o 3418/83, annettu 28 päivänä marraskuuta 1983, luonnonvaraisen eläimistön ja kasviston uhanalaisten lajien kansainvälistä kauppaa koskevan yleissopimuksen soveltamiseksi yhteisössä vaadittujen yhdenmukaisten asiakirjojen myöntämistä ja käyttöä koskevista säännöksistä



Virallinen lehti nro L 344 , 07/12/1983 s. 0001 - 0027

Suomenk. erityispainos Alue 15 Nide 4 s. 0148

Espanjank. erityispainos: Luku 15 Nide 4 s. 0181

Ruotsink. erityispainos Alue 15 Nide 4 s. 0148

Portugalink. erityispainos: Luku 15 Nide 4 s. 0181



KOMISSION ASETUS (ETY) N:o 3418/83, annettu 28 päivänä marraskuuta 1983, luonnonvaraisen eläimistön ja kasviston uhanalaisten lajien kansainvälistä kauppaa koskevan yleissopimuksen soveltamiseksi yhteisössä vaadittujen yhdenmukaisten asiakirjojen myöntämistä ja käyttöä koskevista säännöksistä EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon luonnonvaraisen eläimistön ja kasviston uhanalaisten lajien kansainvälistä kauppaa koskevan yleissopimuksen soveltamisesta yhteisössä 3 päivänä joulukuuta 1982 annetun neuvoston asetuksen (ETY) N:o 3626/82(1) ja erityisesti sen 21 artiklan, ottaa huomioon valastuotteiden tuontiin sovellettavasta yhteisestä järjestelmästä 20 päivänä tammikuuta 1981 annetun neuvoston asetuksen (ETY) N:o 348/81(2) ja erityisesti sen 2 artiklan 2 kohdan, sekä katsoo, että on annettava säännökset asetuksen (ETY) N:o 3626/82 soveltamisesta, niiden lomakkeiden yhdenmukaisuuden varmistamiseksi, joille mainitun asetuksen soveltamiseksi käytettävät asiakirjat on laadittu, on tarpeen määrittää lomakkeiden laatimista, myöntämistä ja käyttöä koskevat edellytykset, jotka lomakkeiden on täytettävä; tämän vuoksi olisi laadittava mallit, joiden mukaisia mainittujen lomakkeiden tulisi olla, koska tämä asetus kattaa erityisesti valastuotteiden tuontiin sovellettavan yhteisen järjestelmän soveltamissäännöksistä 22 päivänä joulukuuta annetun komission asetuksen (ETY) N:o 3786/8(3) tähänastisen alan, mainittu asetus olisi tästä syystä kumottava, tässä asetuksessa annetut säännökset ovat luonnonvaraisen eläimistön ja kasviston uhanalaisten lajien kansainvälistä kauppaa koskevaa yleissopimusta käsittelevän komitean ja valastuotekomitean lausunnon mukaisia, ON ANTANUT TÄMÄN ASETUKSEN: I OSASTO LOMAKKEITA JA NIIDEN KÄYTTÖÄ KOSKEVAT SÄÄNNÖKSET I jakso LOMAKKEET 1 artikla 1. Lomakkeiden, joille yhteisön tuontiluvat, tuontitodistukset, vientiluvat ja jälleenvientitodistukset laaditaan, on oltava kansalliseen käyttöön varattua tilaa lukuun ottamatta liitteessä I olevien mallien mukaisia. Nämä luvat ja todistukset on myönnettävä ja niitä on käytettävä asetuksen (ETY) N:o 3626/82 ja tämän asetuksen säännösten mukaisesti. 2. Lomakkeiden, joille asetuksen (ETY) N:o 3626/82 11 artiklassa tarkoitetut todistukset laaditaan, on oltava kansalliseen käyttöön varattua tilaa lukuun ottamatta liitteessä II olevien mallien mukaisia. Nämä todistukset on myönnettävä ja niitä on käytettävä asetuksen (ETY) N:o 3626/82 ja tämän asetuksen säännösten mukaisesti. Niiden käyttö ei vaikuta mitenkään velvollisuuksiin, jotka koskevat vientiin ja jälleenvientiin liittyviä muodollisuuksia, eikä niihin liittyviä lomakkeita koskeviin velvollisuuksiin. 3. Asetuksen (ETY) N:o 3626/82 12 artiklassa säädetyn etiketin on oltava liitteessä III olevan mallin mukainen. Se on annettava ja sitä on käytettävä asetuksen (ETY) N:o 3626/82 ja tämän asetuksen säännösten mukaisesti. 2 artikla Hallintoviranomaisten ja tarvittaessa jäsenvaltioiden nimittämien muiden viranomaisten on toimitettava hakemuksesta 1 artiklassa tarkoitetut lomakkeet ja etiketti. 3 artikla 1. Edellä 1 artiklan 1 ja 2 kohdassa tarkoitettuihin lupiin ja todistuksiin käytettävässä paperissa ei saa olla mekaanista massaa, ja sen on oltava kirjoituspaperiksi tarkoitettua paperia, joka painaa vähintään 55 grammaa neliömetriltä. 2. Edellä 1 artiklan 1 kohdessa tarkoitettuihin lupiin ja todistuksiin käytettävän paperin on oltava: - alkuperäiskappaleessa valkoista, - luvan tai todistuksensaajan kappaleessa, jonka numero on 1, vaaleansinistä, - kappaleessa, joka tapauskohtaisesti on tarkoitettu viejä- tai jälleenviejämaille tai joka tullin on lähetettävä luvan tai todistuksen myöntäneelle viranomaiselle ja jonka numero on 2, vaaleanpunaista, - luvan tai todistuksen myöntäneen viranomaisen kappaleessa, jonka numero on 3, keltaista, - hakemuksessa valkoista. 3. Tuontitodistuslomakkeeseen kuuluu vain alkuperäiskappale, todistuksen myöntäneen viranomaisen kappale ja tuojan kappale. 4. Edellä 1 artiklan 2 kohdassa tarkoitettuihin todistuksiin käytettävän paperin on oltava: - alkuperäiskappaleessa vaaleansinistä, - luvan- tai todistuksen myöntäneen viranomaisen kappaleessa keltaista, - hakemuksessa valkoista. 5. Jälleenvientilupien ja -todistusten alkuperäiskappaleisiin käytettävässä paperissa on oltava vesileima, jossa on yhtenäinen viivakursivointi painettuna harmaalla paperin etupuolella siten, että kaikki mekaaniset tai kemialliset väärennökset on mahdollista havaita. 6. Lomakkeiden on oltava kooltaan 210 × 297 mm. 7. a) Lomakkeet on painettava ja täytettävä jollakin yhteisön virallisella kielellä, jonka kunkin jäsenvaltion toimivaltaiset viranomaiset nimeävät. Sen jäsenvaltion toimivaltaiset viranomaiset, jossa asiakirja esitetään, voivat tarpeen mukaan pyytää asiakirjasta käännöksen kyseisen jäsenvaltion viralliselle kielelle tai jollekin sen virallisista kielistä. b) Tuontiluvan, tuontitodistuksen, vientiluvan ja jälleenvientitodistuksen alkuperäiskappaleen ja kaikkien jäljennösten kääntöpuolelle voidaan tarpeen mukaan painaa käännös ruutujen 1 20 otsikoista jollakin yhteisön kielellä ja/tai jollakin yleissopimuksen työkielellä. 8. Tuontiluvissa, tuontitodistuksissa, vientiluvissa ja jälleenvientitodistuksissa on oltava merkintä painajan nimestä ja osoitteesta tai merkki, jonka perusteella hänet voidaan tunnistaa. 9. Jäsenvaltioiden on painettava tai painatettava lomakkeet. 10. Lomakkeet on täytettävä kirjoituskoneella. Erilliset hakemuslomakkeet tai tuontitodistukset voidaan kuitenkin täyttää joko kirjoituskoneella tai luettavissa olevalla käsialalla; viimeksi mainitussa tapauksessa ne on täytettävä käyttäen kuulakärkikynää ja painokirjaimia. Niissä olevaa kirjoitusta ei saa pyyhkiä pois eikä korjata kirjoittamalla päälle. II jakso LOMAKKEIDEN KÄYTTÖ Tuontiluvat 4 artikla 1. Jäsenvaltioiden hallintoviranomaisten on myönnettävä tuontiluvat asetuksessa (ETY) N:o 3626/82 annettujen säännösten ja edellytysten mukaisesti. 2. Kullekin lähetykselle myönnetään erillinen tuontilupa. 5 artikla 1. Hakija täyttää hakemuksen ruudut 1, 4 ja 6 20 ja alkuperäiskappaleen ja kaikkien kappaleiden ruudut 1, 4 ja 6 18. Jäsenvaltiot voivat kuitenkin säätää, että täytetään ainoastaan hakemus ja että se voi koskea useita lähetyksiä. 2. Asianmukaisesti täytetty lomake on esitettävä asetuksen (ETY) N:o 3626/82 9 artiklassa tarkoitetulle hallintoviöranomaiselle. 3. Asetuksen (ETY) N:o 3626/82 2 artiklan a alakohdassa ja 3 artiklassa tarkoitettujen lajien yksilöiden yhteisöön tuontia koskevissa hakemuksissa tai niiden liitteissä on oltava kaikki tarvittavat tiedot erityisesti maahantuonnin tarkoituksesta ja tarpeellisuudesta, ja kun kyseessä ovat elävät yksilöt, niiden suunnitellusta sijoittamisesta, jotta hallintoviranomainen voi päättää luvan myöntämisestä. 4. Jäsenvaltiot voivat myös säätää, että hakijan on osoitettava viejä- tai jälleenviejävaltion antavan luvan kyseisten yksilöiden vientiin tai jälleenvientiin. Vientiluvan tai jälleenvientitodistuksen esittäminen ei välttämättä tarkoita sitä, että tuontilupa myönnetään. 6 artikla Asetuksen (ETY) N:o 3626/82 2 artiklan a alakohdassa ja 3 artiklan 1 kohdassa tarkoitettujen lajien yksilöiden tuontilupiin liittyvät edellytykset, joiden tarkoituksena on estää yksilöiden käyttö muihin kuin niihin tarkoituksiin, joihin lupa on myönnetty, sekä yksilöiden myynti tai muu kaupallinen käyttö niiden maahantuonnin jälkeen. 7 artikla Yleissopimuksen liitteessä I ja asetuksen (ETY) N:o 3626/82 liitteessä C olevassa 1 osassa lueteltujen lajien yksilöille myönnetyn tuontiluvan viejä- tai jälleenviejämaalle tarkoitettu kappale tuontiluvasta lähetetään takaisin hakijalle, jotta se voidaan esittää viejä- tai jälleenviejävaltion hallintoviranomaiselle. Toimivaltainen hallintoviranomainen voi luvata suoraan viejä- tai jälleenviejämaan hallintoviranomaiselle, että tuontilupa myönnetään. 8 artikla 1. Tuontiluvat ovat voimassa kaikkialla yhteisössä sanotun kuitenkaan rajoittamatta asetuksen (ETY) N:o 3626/82 15 artiklan 1 kohdan soveltamista. 2. Tuontiluvan voimassaoloaika saa olla enintään 6 kuukautta. Voimasösaoloaika saa kuitenkin olla enintään viejä- tai jälleenviejämaan myöntämien vastaavien asiakirjojen voimassaoloajan pituinen. 3. Jos tuontiluvan voimassaoloaika on päättynyt eikä lupaa ole käytetty, luvanhaltijan on viipymättä palautettava alkuperäiskappale ja jäljennökset luvan myöntäneelle hallintoviranoömaiselle. 9 artikla Maahantuojan tai hänen valtuuttamansa edustajan on luovutettava alkuperäiskappale, luvansaajalle tarkoitettu kappale ja tarvittaessa viejä- tai jälleenviejämaan asiakirjat tuontiluvassa olevien merkintöjen mukaisesti yhdessä tulli-ilmoituksen kanssa sille tulölitoimipaikalle, jossa tuontitullimuodollisuudet suoritetaan. 10 artikla Kun 9 artiklassa tarkoitettu tullitoimipaikka on täyttänyt ruudun 20, se toimittaa tuontiluvan alkuperäiskappaleen ja tarvittaessa viejä- tai jälleenviejämaan asiakirjat maansa hallintoviranomaiselle ja palauttaa viejälle tai hänen valtuuttamalleen edustajalle luvansaajan kappaleen. Tuontitodistukset 11 artikla Jäsenvaltiot voivat säätää, että niiden lajien yksilöiden, joita ei tarkoiteta asetuksen (ETY) N:o 3626/82 2 artiklan a ala- kohdassa ja 3 artiklassa, maahantuonti kolmansista maista yhteisöön edellyttää tuontitodistuksen esittämistä tuontiluvan asemesta. 12 artikla Maahantuojan tai hänen valtuuttamansa edustajan on täytettävä tuontitodistuksen alkuperäiskappaleen ja jäljennösten ruudut 1, 4 ja 7 18 ja pyyhittävä yli ruutu 19 ja palautettava alkuperäiskappale ja jäljennökset yhdessä viejä- tai jälleenviejämaalta vaadittujen asiakirjojen ja tulli-ilmoituksen kanssa sihen tullitoimipaikkaan, jossa tuontitullimuodollisuudet suoritetaan. 13 artikla Mitä 10 artiklassa säädetään, sovelletaan myös tuontitodistuksiin. Vientiluvat 14 artikla 1. Jäsenvaltioiden hallintoviranomaisten on toimitettava tuontiluvat asetuksen (ETY) N:o 3626/82 säännösten ja edellytysten mukaisesti. 2. Kullekin lähetykselle toimitetaan erillinen vientilupa. 15 artikla 1. Hakija täyttää hakemuksen ruudut 1, 4 ja 7 20 ja alkuperäiskappaleen ja jäljennösten ruudut 1, 4 ja 7 18. Jäsenvaltiot voivat kuitenkin säätää, että täytetään ainoastaan hakemus ja että se voi koskea useita lähetyksiä. 2. Asianmukaisesti täytetty lomake on esitettävä asetuksen (ETY) N:o 3626/82 9 artiklassa tarkoitetulle hallintoviöranomaiselle. 3. Elävien eläinten vientiä koskevien hakemusten mukana on oltava kaikki tarpeelliset tiedot kyseisten lajien lähetyksen valmistelusta ja lähetyksestä, jotta hallintoviranomainen voi varmistaa, onko yleissopimuksen säännöksiä noudatettu asianmukaisesti. 16 artikla 1. Vientiluvan voimassaoloaika saa olla enintään 6 kuukautta. 2. Jos vientiluvan voimassaoloaika on päättynyt eikä lupaa ole käytetty, luvanhaltijan on palautettava viipymättä alkuperäiskappale ja jäljennökset luvan myöntäneelle hallintoviranomaiselle. 17 artikla Viejän tai hänen valtuuttamansa edustajan on luovutettava alkuperäiskappale, luvanhaltijan kappale ja luvan myöntäneelle viranomaiselle lähetettävä kappale sekä vienti-ilmoitus sille tullitoimipaikalle, jossa vientitullimuodollisuudet suoritetaan. 18 artikla Kun 17 artiklassa tarkoitettu tullitoimipaikka on täyttänyt ruudun 20, se toimittaa luvan myönötäneen viranomaisen kappaleen maansa hallintoviranomaiselle ja palauttaa viejälle tai hänen valtuuttamalleen edustajalle luvanhaltijan kappaleen. 19 artikla Kun kyseessä ovat keinollisesti lisätyt kasvit, jäsenvaltiot voivat säätää, että 22 artiklan e alakohdassa tarkoitettua todistusta tai tarvittaessa kasvien terveystodistusta käytetään vientiluvan asemesta. Jälleenvientitodistukset 20 artikla Edellä 14 19 artiklan säännöksiä sovelletaan myös jälleenvientitodistuksiin. 21 artikla 1. Jälleenvientitodistusta koskevan hakemuksen mukana on oltava asiakirjat, joilla todistetaan, että kyseiset yksilöt on tuotu yhteisöön asetuksen (ETY) N:o 3626/82 säännösten tai yleissopimuksen määräysten mukaisesti ennen mainitun asetuksen voimaantuloa tai että yksilöt ovat aikaisemmin maahantuotujen yksilöiden osia tai tällaisista yksilöistä valmistettuja. 2. Kun kyseessä ovat yksilöt, jotka on hankittu jäsenvaltioon ennen kuin yleissopimusta on alettu soveltaa niihin, 22 ar-tiklan c alakohdassa tarkoitettu todistus on vientilupa tai jälleenvientilupa asetuksen (ETY) N:o 3626/82 10 artiklan 3 kohdan mukaisesti. Todistukset 22 artikla Jäsenvaltioiden hallintoviranomaisten on toimitettava jäljempänä tarkoitetut todistukset: a) todistus siitä, että yksilö on tuotu alueelle, jolla sovelletaan asetusta (ETY) N:o 3626/82 ennen tämän asetuksen voimaantuloa, mutta yleissopimuksen määräysten mukaisesti; b) todistus siitä, että yksilö on tuotu yhteisöön asetuksen (ETY) N:o 3626/82 säännösten mukaisesti; c) todistus siitä, että yksilö on hankittu ennen kuin yleissopimusta on alettu soveltaa siihen; d) todistus siitä, että eläinlajin yksilö on syntynyt ja kasvatettu vankeudessa tai on tälölaisen eläimen osa tai tällaisesta eläimestä valmistettu; e) todistus siitä, että kasvilajin yksilö on keinollisesti lisätty tai on tällaisen kasvin osa tai tällaisesta kasvista tuotettu; f) todistus siitä, että yksilö on otettu luonnonvaraisesta ympäristöstä jäsenvaltiossa voimassa olevan lain säädösten mukaisesti tai jäsenvaltion toimivaltaisten viranomaisten luvalla. 23 artikla Kun lähetykset, joissa on asetuksen (ETY) N:o 3626/82 mukainen tuontilupa tai tuontitodistus, ovat useassa erässä tai kun kyseessä ovat tällaisten aikaisemmin maahantuotujen yksilöiden osat tai näistä yksilöistä valmistetut tuotteet, yksi 22 artiklan a ja b alakohdassa tarkoitetuista todistuksista myönnetään 21 ja 29 artiklassa säädettyihin tarkoituksiin. 24 artikla 1. Hakijan on täytettävä hakemuksen ruudut 1 ja 4 13 ja tarvittaessa alkuperäiskappaleen ja jäljennöksen ruudut 1 ja 4 12. 2. Hakemuksissa tai niiden liitteissä on oltava tarpeelliset tositteet, jotta hallintoviranomainen voi päättää, voidaanko todistusta myöntää. Etiketit 25 artikla Hallintoviranomainen toimittaa asetuksen (ETY) N:o 3626/82 12 artiklassa tarkoitetut etiketit rekisteröidyille tiedemiehille ja rekisteröidyille tieteellisille laitoksille. Etiketeissä on oltava tiedemiehen tai tieteellisen laitoksen rekisteröintinumero sekä sarjanumero niiden tunnistamiseksi. 26 artikla Rekisteröityjen tiedemiesten ja tieteellisten laitosten on toimitettava viipymättä toimivaltaiselle hallintoviranomaiselle yksityiskohtaiset tiedot jokaisen etiketin käytöstä. II OSASTO YLEISET SÄÄNNÖKSET 27 artikla Kun hallintoviranomainen vastaanottaa jossakin jäsenvaltiossa myönnetyn luvan tai todistuksen, sen on lähetettävä lupa tai todistus tarvittaessa vienti- ja vastaavien jälleenvientiasiakirjojen kanssa tämän jäsenvaltion hallintoviranomaiselle kuukauden kuluessa luvan tai todistuksen vastaanottamisesta. 28 artikla Hallintoviranomaisten on säilytettävä lupien ja todistusten hakemukset ja alkuperäiskappaleet sekä muut asiakirjat vähintään kaksi vuotta. 29 artikla 1. Yksilöiden kuljetuksia varten yhteisössä ja asetuksen (ETY) N:o 3626/82 6 artiklan soveltamiseksi selvitys siitä, että asetuksessa (ETY) N:o 3626/82 ja tässä asetuksessa säädettyjä edellytyksiä on noudatettu, annetaan esittämällä tullin merkinnällä varustettu luvanhaltijan kappale tuontitodistuksesta tai tuojan kappale tuontitodistuksesta tai yksi 19 ja 22 artiklassa tarkoitetuista todistuksista. 2. Asetuksen (ETY) N:o 3626/82 9 artiklan 2 kohdan säännösten mukaisesti jäsenvaltion toimivaltaiset viranomaiset eivät ole velvollisia hyväksymään toisen jäsenvaltion 22 artiklan c alakohdan mukaisesti myöntämiä todistuksia. III OSASTO LOPPUSÄÄNNÖKSET 30 artikla Kumotaan asetus (ETY) N:o 3786/81. 31 artikla 1. Lupia ja todistuksia, jotka on myönnetty yleissopimuksen soveltamista koskevan kansallisen lainsäädännön mukaisesti ennen 1 päivää tammikuuta 1984, voidaan käyttää niiden viimeiseen voimassaolopäivään asti. 2. Jäsenvaltiot, joilla ei ole vielä käytössään tässä asetuksessa säädettyjä lomakkeita, voivat käyttää aiemmin yleissopimuksen soveltamiseksi käytettyjä asiakirjoja, joissa on yhteisön lomakkeissa säädetyt maininnat ja jotka ovat tässä asetuksessa säädettyjen käyttöä koskevien yksityiskohtaisten sääntöjen mukaisia. 32 artikla Jäsenvaltioiden on ilmoitettava komissiolle kaikki säännökset, jotka jäsenvaltiot antavat tässä asetuksessa tarkoitetuista kysymyksistä. Komission on ilmoitettava tästä muille jäsenvaltioille. 33 artikla Tämä asetus tulee voimaan 1 päivänä tammikuuta 1984. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 28 päivänä marraskuuta 1983. Komission puolesta Karl-Heinz NARJES Komission jäsen (1) EYVL N:o L 384, 31.12.1982, s. 1 (2) EYVL N:o L 39, 12.2.1981, s. 1 (3) EYVL N:o L 377, 31.12.1981, s. 42 LIITE I 1 ARTIKLAN 1 KOHDASSA TARKOITETUT LUVAT JA TODISTUKSET >VIITTAUS FILMIIN> LIITE II 1 ARTIKLAN 2 KOHDASSA TARKOITETUT TODISTUKSET >VIITTAUS FILMIIN> LIITE III EDELLÄ 1 ARTIKLAN 3 KOHDASSA TARKOITETTU ETIKETTI >VIITTAUS FILMIIN>